ПРОТОКОЛ № 2
от заседание на Комисията за
предотвратяване и установяване на конфликт на интереси и взаимодействие с Инспектората към Висшия съдебен съвет,
проведено на  14 януари  2013 г.

Днес, 14 януари 2013 г., понеделник, от 13.00 ч. в сградата на Висшия съдебен съвет се проведе заседание на Комисията за предотвратяване и установяване на конфликт на интереси и взаимодействие с Инспектората към ВСС, в състав: 
			          ПРЕДСЕДАТЕЛ:	НЕЗАБРАВКА СТОЕВА
				         ЧЛЕНОВЕ: 	ВАСИЛ ПЕТРОВ
  			 	КАМЕН СИТНИЛСКИ
ГАЛИНА КАРАГЬОЗОВА
КАЛИН КАЛПАКЧИЕВ	
ОТСЪСТВАЛИ няма.

ПО ДНЕВНИЯ РЕД:

І. Взаимодействие с Инспектората към ВСС:

1. ОТНОСНО: Писмо № ПП-01-26/17.12.2012 г. от главния инспектор на ИВСС, с което, с оглед разпоредбата на чл. 198, ал. 2, т. 3 от ЗСВ се изпраща екземпляр от постановление за отказ за образуване на досъдебно производство от 05.11.2012 г. по пр. № 5915/2012 г. по описа на СГП, за прилагане към кадровото досие на .................. – съдия в Районен съд гр. Казанлък.
/Отложено от заседанието на 7 януари 2013 г./
На основание Тълкувателно решение № 1/18.04.2006 г. на ВАС по тълк.д. № 1/2006 г., ОС на съдиите от втора колегия, докладчик зам.председателя Стефка Стоева, комисията намира, че дисциплинарната отговорност на магистратите се погасява с изтичането на който и да е от двата срока по чл. 310, ал. 1 от ЗСВ, поради което няма основания за образуване на дисциплинарно производство срещу съдия ...................... Във връзка с изложеното в писмото на главния инспектор на ИВСС

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

1.1. ДА СЕ ПРИЛОЖАТ към кадровото досие на .......... – съдия в Районен съд гр. Казанлък писмо № ПП-01-26/17.12.2012 г. от главния инспектор на ИВСС с приложено към него постановление за отказ за образуване на досъдебно производство от 05.11.2012 г. по пр. № 5915/2012 г. по описа на СГП, и Акта за резултатите от извършена от ИВСС проверка в Районна прокуратура гр. Казанлък.
1.2. ВЪЗЛАГА на административния ръководител на Окръжен съд гр. Стара Загора да извърши цялостна проверка по изпълнението на присъдите, постановени от Районен съд гр. Казанлък за последните три години, в т.ч. и за изясняване на конкретните причини, поради които присъдите по делата, описани в писмото на главния инспектор на Инспектората към ВСС, не са изпълнени поради изтекла давност. 
1.3. ВЪЗЛАГА на административния ръководител на Окръжен съд гр. Стара Загора да извърши цялостна проверка по изпълнението на присъдите, постановени от Окръжен съд гр. Стара Загора и от районните съдилища на територията на съдебния район – Районен съд гр. Стара Загора, Районен съд гр. Раднево, Районен съд гр. Гълъбово и Районен съд гр. Чирпан.
1.4. ВЪЗЛАГА на административния ръководител на Окръжна прокуратура гр. Стара Загора да извърши цялостна проверка по изпълнението на присъдите, постановени от Окръжен съд гр. Стара Загора и от районните съдилища на територията на съдебния район – Районен съд гр. Стара Загора,  Районен съд гр. Казанлък, Районен съд гр. Раднево, Районен съд гр. Гълъбово и Районен съд гр. Чирпан.
1.5. За резултатите от извършените проверки, както и за предприетите мерки в случай на констатирани нарушения, да се уведомят Комисията за предотвратяване и установяване на конфликт на интереси и взаимодействие с Инспектората към ВСС и административните ръководители на Апелативен съд и Апелативна прокуратура гр. Пловдив.

2. ОТНОСНО: Акт за резултатите от извършена от ИВСС проверка по граждански дела в Районен съд гр. Дупница /№ Ж-01-997/
/Отложено от заседанието на 7 януари 2013 г./

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА ЗА СВЕДЕНИЕ Акта за резултатите от извършена от ИВСС проверка по граждански дела в Районен съд гр. Дупница.
2.2. Актът за резултатите от извършената от ИВСС проверка ДА СЕ ПРИЛОЖИ към кадровото досие на Ели Скоклева – председател на Районен съд Дупница.
2.3. ДА СЕ УВЕДОМИ Ели Скоклева - административен ръководител на Районен съд гр. Дупница, че два поредни акта на Инспектората към ВСС съдържат повтарящи се констатации, в т.ч. за недобре организирана работа на деловодната служба на съда, поради което припомня за отговорността й в срока, посочен в последния акт, тези констатации да бъдат преодолени.

3. ОТНОСНО: Акт за резултатите от извършена от ИВСС тематична проверка в Районна прокуратура гр. Пловдив по наблюдаваните през 2011 г. досъдебни производства с предмет на престъпление недвижими имоти – чл. 209 – чл. 212 от НК /№ ТП-01-3/ /Отложено от заседанието на 7 януари 2013 г./ и Анализ на резултатите от извършени тематични проверки от ИВСС във връзка с досъдебни производства за измами и документни престъпления с предмет недвижими имоти.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

3.1. ПРИЕМА ЗА СВЕДЕНИЕ Акта за резултатите от извършена от ИВСС тематична проверка в Районна прокуратура гр. Пловдив по наблюдаваните през 2011 г. досъдебни производства с предмет на престъпление недвижими имоти – чл. 209 – чл. 212 от НК.
3.2. ПРИЕМА Анализ на резултатите от извършени тематични проверки от Инспектората към ВСС във връзка с досъдебни производства за измами и документни престъпления с предмет недвижими имоти.
3.3. ВЪЗЛАГА на административния ръководител на Окръжна прокуратура гр. Пловдив да извърши проверки в районните прокуратури от съдебния район – РП Пловдив, РП Асеновград, РП Карлово и РП Първомай, във връзка със спазването на сроковете при досъдебни производства с предмет на престъпление недвижими имоти – чл. 209 – чл. 212 от НК.
3.4. ВЪЗЛАГА на административните ръководители на Апелативна прокуратура София, Апелативна прокуратура Велико Търново, Апелативна прокуратура Варна и Апелативна прокуратура Бургас да извършат проверки във връзка със спазването на сроковете при досъдебни производства с предмет на престъпление недвижими имоти – чл. 209 – чл. 212 от НК.
3.5. Анализът ДА СЕ ПУБЛИКУВА на интернет страницата на ВСС - раздел „Решения на постоянните комисии” - „Комисия за предотвратяване и установяване на конфликт на интереси и взаимодействие с Инспектората към ВСС”.

 4. ОТНОСНО: Акт за резултатите от извършена от ИВСС тематична проверка в Окръжна прокуратура гр. Пловдив по наблюдаваните през 2011 г. досъдебни производства, образувани и водени за престъпления против паричната и кредитната система и против финансовата, данъчната и осигурителната система /№ ТП-01-4/.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ПРИЕМА ЗА СВЕДЕНИЕ Акта за резултатите от извършена от ИВСС тематична проверка в Окръжна прокуратура гр. Пловдив по наблюдаваните през 2011 г. досъдебни производства, образувани и водени за престъпления против паричната и кредитната система и против финансовата, данъчната и осигурителната система.

5. ОТНОСНО: Акт за резултатите от извършена от ИВСС планова проверка на Районна прокуратура гр. Чепеларе /№ПП-01-78/

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

5.1. ПРИЕМА ЗА СВЕДЕНИЕ Акта за резултатите от извършена от ИВСС планова проверка на Районна прокуратура гр. Чепеларе.
5.2. Във връзка с констатации на Инспектората към ВСС за повтарящи се нарушения при разпореждането с веществени доказателства ВЪЗЛАГА на административните ръководители на районните съдилища и прокуратури в двуседмичен срок от получаване на настоящото решение да уведомят ВСС за съществуващите проблеми, свързани с разпореждането с веществени доказателства /получаване, съхранение, предаване, отчет и унищожаване/, както и да предложат конкретни мерки за тяхното разрешаване, в т.ч. и за изменение и допълнение на ПАРОАВАС.
5.3. След получаване на предложенията на органите на съдебната власт същите да се обобщят и анализират.

6. ОТНОСНО: Акт за резултатите от извършена от ИВСС планова проверка на Окръжен следствен отдел при Окръжна прокуратура гр. Стара Загора.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ПРИЕМА ЗА СВЕДЕНИЕ Акта за резултатите от извършена от ИВСС планова проверка на Окръжен следствен отдел при Окръжна прокуратура гр. Стара Загора.

7. ОТНОСНО: Акт за резултатите от извършена от ИВСС планова проверка по административни дела в Административен съд гр. Кюстендил /№ПП-01-102/.
КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ПРИЕМА ЗА СВЕДЕНИЕ Акта за резултатите от извършена от ИВСС планова проверка по административни дела в Административен съд гр. Кюстендил.

8. ОТНОСНО: Акт за резултатите от извършена от ИВСС проверка на дейността на съдия ............. от Софийски градски съд по движението на делата, водени от нея за периода от 01.07.2011 г. до 15.08.2012 г. /№ Ж-02-15/.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

8.1. ОТЛАГА за следващото заседание разглеждането на Акта за резултатите от извършена от ИВСС проверка на дейността на съдия ....... от Софийски градски съд по движението на делата, водени от нея за периода от 01.07.2011г. до 15.08.2012г.
8.2. Към акта ДА СЕ ПРИЛОЖАТ предишни дисциплинарни производства и преписки, образувани срещу ............................. ...................... за сравняване на допуснатите дисциплинарни нарушения и периодите на извършването им.

9. ОТНОСНО: Анализ на ИВСС на обезпечителните производства по чл. 390 от ГПК, изработен на основание извършените планови проверки в съдилищата от Апелативен район Пловдив, както и на основание тематични проверки на ОС Ловеч, РС Благоевград и РС Велико Търново /№ ТП-01-1/.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

ПРИЕМА ЗА СВЕДЕНИЕ изготвения от ИВСС Анализ на обезпечителните производства по чл. 390 от ГПК, изработен на основание извършените планови проверки в съдилищата от Апелативен район Пловдив, както и на основание тематични проверки на ОС Ловеч, РС Благоевград и РС Велико Търново.

ІІ. По Закона за предотвратяване и установяване на конфликт на интереси:

10. ОТНОСНО: Декларации по чл. 12 от ЗПУКИ.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

10.1. ПРИЕМА декларациите по т. 1, 2 и 3 от списъка – приложение № 1.
10.2. Приетите декларации ДА СЕ ПУБЛИКУВАТ в интернет страницата на Висшия съдебен съвет при спазване на Закона за защита на личните данни.
10.3. КОНСТАТИРА неизпълнение на разпоредбата на чл. 15 от ЗПУКИ относно срока за подаване на декларациите по т. 1 и 3 от списъка – приложение № 1.
10.4. Неподадените в срок декларации от списъка – приложение № 1 ДА СЕ ВКЛЮЧАТ В СПИСЪК на неподадените в срок декларации, който да се докладва на първото заседание на комисията през м. февруари 2013 г.
10.5. На основание чл. 18а, ал. 2 от ЗПУКИ ИЗПРАЩА до Комисията за предотвратяване и установяване на конфликт на интереси Списък на декларациите по чл. 12 от ЗПУКИ, подадени от съдии, прокурори и следователи в просрочие на установените със закона срокове, докладвани пред комисията по предотвратяване и установяване на конфликт на интереси и взаимодействие с Инспектората към ВСС в периода 03.12.12012 г. – 07.01.2013 г. /приложение № 2/.
10.6. Към списъка – приложение № 2 да се приложат заверени копия на  всички относими документи. 

11. ОТНОСНО: Разглеждане на констатации на Сметната палата относно магистрати, за които извършената проверка по чл. 7 от Закона за публичност на имуществото на лица, заемащи висши държавни длъжности, е приключила със заключение за несъответствие.

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

Във връзка с извършена проверка по чл. 7 от Закона за публичност на имуществото на лица, заемащи висши държавни длъжности, приключила със заключение за несъответствие относно съдии и прокурори, същите да преценят следва ли да подадат и съответната декларация по Закона за предотвратяване и установяване на конфликт на интереси в 7-дневен срок от получаване на настоящото решение. 

ДРУГИ:

12. ОТНОСНО: Определяне на дата за следващото заседание на комисията

КОМИСИЯТА ЗА ПРЕДОТВРАТЯВАНЕ И УСТАНОВЯВАНЕ НА
КОНФЛИКТ НА ИНТЕРЕСИ И ВЗАИМОДЕЙСТВИЕ С
ИНСПЕКТОРАТА КЪМ ВИСШИЯ СЪДЕБЕН СЪВЕТ
Р Е Ш И:

НАСРОЧВА следващото заседание на комисията на 28.01.2013 г. от 13.00 ч. 

ПРЕДСЕДАТЕЛ НА КОМИСИЯ ЗА
ПРЕДОТВРАТЯВАНЕ И УСТАНОВЯВАНЕ 
НА КОНФЛИКТ НА ИНТЕРЕСИ И
ВЗАИМОДЕЙСТВИЕ С ИНСПЕКТОРАТА 
КЪМ ВИСШИЯ СЪДЕБЕН СЪВЕТ:

НЕЗАБРАВКА СТОЕВА

Експертен сътрудник  на комисията:
И. Котева